Vi sendte i utgangspunktet all informasjon om innskuddspensjon og egen pensjonskonto digitalt. Den ansatte kunne selv reservere seg mot dette.
Ansatte med innskuddspensjon hos oss mottok informasjon om at egen pensjonskonto skulle innføres og at informasjonen skulle være digital. I e-posten oppfordret vi de ansatte til å oppdatere sin private e-postadresse i kundeprofilen på storebrand.no. Dette var viktig fordi vi primært sender personlig pensjonsinformasjon til e-postadressen den ansatte har oppgitt selv. For å komme i kontakt med alle ansatte er det fortsatt viktig at du som arbeidsgiver oppgir dine ansattes e-postadresse på jobben til oss.